Velsas saglabātās grāfistes

Velsas saglabātās grāfistes (, ) ir astoņi apgabali, kas Velsā tiek izmantoti ceremoniāliem leitnantūru un augsto šerifu pārstāvniecības mērķiem. To pamatā ir administratīvās divlīmeņu nemetropoles grāfistes, kas tika izmantotas vietējām pašvaldībām un citiem mērķiem no 1974. līdz 1996. gadam. Katra no tiem ietver vienu vai vairākas no 22 viena līmeņa administratīvajiem galvenajiem apgabaliem.

 Izmantošana 
Ar 1994. gada Vietējo pašvaldību (Velsas) likumu tika atceltas ar 1972. gada Vietējo pašvaldību likumu izveidotās astoņas ceremoniālās grāfistes bet vienlaicīgi ar to tika izveidots saglabāto grāfistu jēdziens, lai šos apgabalus izmantotu ceremoniāliem mērķiem. Šis lietojums tika konsolidēts ar 1997. gada Leitnantūru likumu. Saglabātās grāfistes, līdzīgi, kā ar šo pašu likumu definētās Anglijas ceremoniālās grāfistes, ir teritorijas, kurās ir nozīmēts monarha pārstāvis (vietvaldis) lords leitnants (lord-lieutenant). Teritoriāli ceremoniālās grāfistes sakrīt ar šerifu grāfistēm – apgabaliem, kuros tiek nozīmēts monarha juridiskais pārstāvis – augstais šerifs (high sheriff).

 Robežu izmaiņas 
Sākotnēji saglabāto grāfistu robežas lielākoties sakrita ar to priekšteču administratīvo grāfistu robežām, izņemot divus gadījumus: galveno apgabalu veidošanas procesā trīs komūnas tika nodotas no Kluidas Povisai, bet četras – no Vidusglamorganas Dienvidglamorganai. Vienlaicīgi divi galvenie apgabali bija sadalīti starp saglabātajām grāfistēm – Konuja starp Kluidu un Guinezu un Kārfili starp Guentu un Vidusglamorganu. 2003. gadā pēc speciāla pētījuma tika veiktas izmaiņas saglabāto grāfistu robežās, iekļaujot Konuju pilnībā Kluidā, bet Kārfili – Guentā. Vēlākos gados veikti vēl vairāki nelieli robežu precizējumi.

 Grāfistes 
+ Velsas saglabātās grāfistes (2022)Karte NosaukumsNosaukums 
oriģinālvalodā Sastāvs Platība (km2) Iedzīvotāji Blīvums (/km2)frameless|65x65px DienvidglamorganaSouth Glamorgan / 
De Morgannwg Glamorganas IelejaKārdifa 472 505581 1071frameless|65x65px DivedaDyfed KarmārtenšīraKeredigjonaPembrukšīra 5774 385094 67frameless|66x66px GuentaGwent BlainaiguentaKārfiliMonmutšīraŅūportaTorvaina 1551 591396 381frameless|65x65px GuinezaGwynedd Englsi SalaGuineza 3247 186640 57frameless|65x65px KluidaClwyd DenbišīraFlintšīraKonujaReksema 2906 501561 173frameless|65x65px PovisaPowys Povisa 5181 133891 26frameless|65x65px RietumglamorganaWest Glamorgan / 
Gorllewin Morgannwg Nīta PorttolbotaSvonzi 819 383440 468frameless|65x65px VidusglamorganaMid Glamorgan / 
Morgannwg Ganol BridžendaMērtirtidvilaRonda Kinona Tāva 786 444037 565

 Skatīt arī 
 Anglijas ceremoniālās grāfistes

 Atsauces 

 Ārējās saites 

 Ordnance Survey. Ceremonial county boundaries creation process

Saglabātās